રાજકોટ :ગુજરાત સરકાર દ્વારા દર વર્ષની જેમ આ વર્ષે પણ સરકારી પ્રાથમિક શાળાઓમાં બાળકોના પ્રવેશ માટે જૂન મહિનામાં બે તબક્કે શાળા પ્રવેશોત્‍સવ યોજાનાર છે. દર વર્ષે મંત્રી મંડળના સભ્‍યો, બોર્ડ નિગમના ચેરમેનો, અન્‍ય ચૂંટાયેલા પ્રતિનિધિઓ, પદાધિકારીઓ, ઉચ્‍ચ અધિકારીઓ વગેરે રાજ્‍યના તમામ ગામોની શાળાઓમાં પ્રવેશોત્‍સવ પ્રસંગે હાજરી આપે છે. આ વખતે મુખ્‍યમંત્રી સહિતના મંત્રીઓ રાજ્‍યની શૈક્ષણિક રીતે નબળી શાળાઓ શોધીને ત્‍યાં પહોંચશે. જ્‍યાં સાક્ષરતાનું પ્રમાણ ઓછુ હોય, અધવચ્‍ચે અભ્‍યાસ છોડી દેવાનુ પ્રમાણ વધુ હોય તેવી પ્રાથમિક શાળાઓની યાદી તૈયાર કરવા વહીવટી તંત્રને સૂચના અપાયેલ છે.